**Rámcová dohoda č. .............**

uzatvorená podľa §§ 536 a nasledujúcich zákona č. 513 /1991 Zb., Obchodný zákonník v znení neskorších predpisov (ďalej ako **„Obchodný zákonník“**) a zákona číslo 343/2015 Z. z., zákon o verejnom obstarávaní a o zmene a doplnení niektorých predpisov v znení neskorších predpisov (ďalej ako „**Zákon o verejnom obstarávaní**“) a  zákona číslo 185/2015 Z. z., Autorský zákon (ďalej ako „**Autorský zákon**“)

(ďalej ako „**Zmluva**“)

Uzatvorená medzi:

**Názov:** **Slovenská inovačná a energetická agentúra**

sídlo: Bajkalská 27, 827 99 Bratislava

IČO: 00 002 801

DIČ: 2020877749

IČ DPH: SK2020877749

V zastúpení: Ing. Alexandra Velická, PhD., generálna riaditeľka

Vecne zodpovedná osoba: Mgr. Artur Šturmankin, projektový manažér

Bankové spojenie: Štátna pokladnica

IBAN: SK65 8180 0000 0070 0006 2596

BIC: SPSRSKBA

Právna forma: štátna príspevková organizácia zriadená rozhodnutím ministra hospodárstva SR č. 63/1999 v znení nadväzujúcich rozhodnutí

Kontaktná osoba:

Tel.:

E-mail:

(ďalej ako „**Objednávateľ**“)

a

**Obchodné meno:**

sídlo:

IČO:

Zapísaný v:

DIČ:

IČ DPH:

Spoločnosť zastúpená:

Bankové spojenie:

IBAN:

BIC:

Kontaktná osoba:

Tel.:

E-mail:

(ďalej ako „**Zhotoviteľ**“)

(spolu ďalej ako „**Zmluvné strany “**, jednotlivo **„Zmluvná strana“**)

**Preambula**

1. Táto Zmluva vychádza zo zásady vzájomnej výhodnosti pre obe Zmluvné strany, z dodržiavania zásad poctivého obchodného styku a s prihliadnutím na všeobecne zachovávané obchodné zvyklosti.
2. Zmluva je výsledkom verejného obstarávania, zákazky zadávanej podľa § 117 Zákona o verejnom obstarávaní, ktorú vyhlásil Objednávateľ pod číslom NZ 2218 a ponuky Zhotoviteľa.
3. Zhotoviteľ je spoločnosťou zapísanou v Obchodnom registri, ktorá je oprávnená na výrobu audiovizuálnych diel.
4. Objednávateľ je právnickou osobou, odbornou príspevkovou organizáciou zriadenou Ministerstvom hospodárstva Slovenskej republiky, ako nezávislá odborná autorita v jeho pôsobnosti, v oblasti podpory a rozvoja inovácií v priemysle a  energetike.
5. Zmluvné strany prehlasujú, že z dôvodu iniciácie vytvorenia predmetu Zmluvy ako aj jeho celého financovania a koncepčného zabezpečenia je Objednávateľ výrobcom originálu audiovizuálneho diela podľa § 84 Autorského zákona ako aj výrobcom audiovizuálneho záznamu podľa § 116 Autorského zákona.

**Článok I.**

**Predmet Zmluvy**

* 1. Predmetom Zmluvy je úprava práv a povinností Zmluvných strán súvisiacich s výrobou audiovizuálnych diel (ďalej ako **„AVD“**) podľa podmienok upravených v Zmluve.
  2. Zhotoviteľ sa zaväzuje vyrobiť a poskytnúť Objednávateľovi ďalšie plnenia a potrebnú súčinnosť pri výrobe AVD, a to z činností realizovaných Objednávateľom (ďalej ako **„AVD“**), každé s dĺžkou 7 minút v rozsahu 12 častí. Hlavné témy, na ktoré musia byť AVD vyhotovené sú:

1. šesť AVD na tému inovačné poradenstvo pre malé a stredné podniky s predpokladanými mestami natáčania Bratislava, Nitra, Banská Bystrica, Žilina,  Košice a okolie;
2. štyri AVD reportáže z aktivít pre zvýšenie inovačného povedomia na stredných a vysokých školách s predpokladanými mestami natáčania Bratislava, Žilina alebo iné mesto vzdialené do 300 km od Bratislavy;
3. dve AVD na tému ostatné činnosti národného projektu Zvýšenie inovačnej výkonnosti slovenskej ekonomiky s predpokladaným mestom natáčania Bratislava, alebo iné mesto vzdialené do 200 km od Bratislavy.
   1. Zmluvné strany sa dohodli, že všetky diely AVD musia byť dodané vo formátoch AVI, WMV, MP4 a MPEG v minimálnej kvalite UHD 4K (3840 x 2160), 360 video, so snímkovou frekvenciou minimálne 30p, ktorý je vhodný na ďalšie šírenie AVD prostredníctvom televízneho vysielania alebo online média s digitálnou televíznou licenciou. AVD musia byť reprodukovateľné na rôznych typoch zariadení vrátane počítačov, mobilných telefónov, tabletov a TV, pri zachovaní vysokej kvality podľa požiadaviek Objednávateľa. AVD musí obsahovať možnosť pridania časovo zakódovaných poznámok do AVD. Každý z vyššie uvedených formátov a jednotlivých dielov AVD musí byť dodaný samostatne spolu s požadovanými efektmi, podfarbením, sprievodným textom a hudbou, a to na mediálnom nosiči DVD alebo USB flash disku.
   2. Zmluvné strany sa dohodli, že Zhotoviteľ na základe pokynov Objednávateľa vyrobí a dodá Objednávateľovi AVD tak, aby Objednávateľ mohol toto AVD ďalej používať nielen pre svoje potreby. Zhotoviteľ sa zaväzuje odovzdať všetky AVD Objednávateľovi najneskôr do 31. decembra 2018.
   3. Zhotoviteľ sa rovnako zaväzuje poskytnúť ostatné plnenia podľa Zmluvy a  Podrobnej špecifikácie predmetu zmluvy, ktorá tvorí Prílohu číslo 3 Zmluvy (ďalej ako „**Príloha číslo 3**“)

**Článok II.**

**Práva a povinnosti Zhotoviteľa**

* 1. Zhotoviteľ sa zaväzuje na vlastné náklady v súčinnosti s Objednávateľom zabezpečiť výrobu AVD. Zhotoviteľ je pri výrobe AVD povinný zachovať všetky Objednávateľove požiadavky pre výrobu AVD uvedené v Prílohe číslo 3, uvedené predovšetkým v bode 3 „Opis predmetu zákazky“, bode 4 „Zloženie produkčného tímu – minimálne technické a personálne zabezpečenie“, bode 5 „Schvaľovanie a korektúry pre každú časť“, bode 6 „Obsahové požiadavky pre jednotlivé časti audiovizuálneho programu“.
  2. Vyhotovenie jednotlivých scenárov k jednotlivým AVD zabezpečí Zhotoviteľ na základe Objednávateľom vystavenej objednávky, ktorú Objednávateľ doručí Zhotoviteľovi elektronicky (t. j. e-mailom) na adresu určenú v záhlaví Zmluvy. Zhotoviteľ podpisom Zmluvy potvrdzuje, že sa zoznámil s obsahom dizajn manuálu OP VAI.
  3. Scenár každého jednotlivého AVD musí byť schválený Objednávateľom v lehote desiatich pracovných dní odo dňa jeho doručenia Objednávateľovi.
  4. Zhotoviteľ sa zaväzuje, že najneskôr pri odovzdaní každého jednotlivého AVD odovzdá Objednávateľovi písomné vyhlásenie o tom, že nadobudol od všetkých oprávnených osôb (napríklad autorov, nakladateľov, výrobcov záznamov a podobne) súhlas (licenciu) v súlade s príslušnými ustanoveniami Autorského zákona na použitie ich diel, umeleckých výkonov a záznamov pre výrobu jednotlivého AVD (najmä, nie však len na vyhotovenie originálu AVD), ako aj súhlas na používanie vyrobeného AVD vo vecne a územne neobmedzenom rozsahu, na všetky známe spôsoby použitia a na celý čas trvania majetkových práv ako aj súhlas na postúpenie licencií alebo udelenia sublicencií v rovnakom rozsahu na tretie osoby.
  5. Zhotoviteľ sa rovnako zaväzuje získať od všetkých účinkujúcich osôb v každom AVD súhlas pre Objednávateľa so spracovaním a použitím ich osobných údajov podľa zákona 18/2018 Z. z. v znení neskorších predpisov, o ochrane osobných údajov o zmene niektorých zákonov (ďalej ako „**Zákon o ochrane osobných údajov**“).
  6. V prípade ak Zhotoviteľ nepredloží dokumenty podľa odsekov 2.4 a 2.5 alebo predloží také dokumenty, ktoré nie sú alebo sa ukážu ako nepravdivé, má Objednávateľ právo od Zmluvy odstúpiť. Zmluvné strany sa dohodli, že v prípade odstúpenia Objednávateľa od Zmluvy podľa tohto odseku nezbavuje Zhotoviteľa zodpovednosti vysporiadať všetky oprávnené nároky vyplývajúce z nevysporiadaných autorských a s autorským právom súvisiacich práv vyplývajúcich z príslušných ustanovení Autorského zákona, ani zodpovednosti za prípadne spôsobenú škodu Objednávateľovi.
  7. Zhotoviteľ vyhlasuje a podpisom Zmluvy potvrdzuje, že finančne vysporiada všetky nároky nositeľov autorských práv, práv výkonných umelcov a iných oprávnených osôb (výrobcov záznamov) za použitie ich diel a umeleckých výkonov a iných predmetov ochrany (záznamov) pri výrobe AVD a šírení AVD realizovaných Objednávateľom.

**Článok III.**

**Práva a povinnosti Objednávateľa**

**3.1** Objednávateľ spolu s objednávkou na spracovanie scenára zašle Zhotoviteľovi podklady pre jeho spracovanie, predovšetkým obsahový a umelecký zámer, osnovu scenára, požiadavky na jeho spracovanie (reportáž, rozhovor, mesto a miesto natáčania, obsadenie účinkujúcich a povinné prvky publicisticky a infografiky).

* 1. Zhotoviteľ sa zaväzuje potvrdiť prijatie tejto objednávky v lehote do troch (3) dní odo dňa jej doručenia. V potvrdení súčasne Objednávateľovi navrhne prípadné zmeny, ku ktorým je Objednávateľ povinný vyjadriť sa v lehote dvoch (2) pracovných dní. Ak Objednávateľom navrhované skutočnosti podľa predchádzajúceho odseku akékoľvek porušujú právne predpisy je Zhotoviteľ povinný Objednávateľa na túto skutočnosť upozorniť. V prípade stretu názorov Zmluvných strán ohľadom obsahu scenára je rozhodujúci názor Objednávateľa.
  2. V prípade ak Zhotoviteľ nenavrhne žiadne zmeny v potvrdení objednávky, je povinný dodať scenár v lehote desiatich (10) pracovných dní odo dňa doručenia objednávky, ak sa Zmluvné strany nedohodnú inak. V prípade námietok Zhotoviteľa v potvrdení objednávky, je Zhotoviteľ povinný dodať scenár v lehote pätnástich (15) pracovných dní odo dňa doručenia objednávky, ak sa Zmluvné strany nedohodnú inak.
  3. Objednávateľ môže voči dodanému scenáru vzniesť v lehote troch (3) pracovných dní námietky, ktoré je Zhotoviteľ povinný do jednotlivého scenára zapracovať a zaslať Objednávateľovi v lehote troch (3) pracovných dní odo dňa ich doručenia zo strany Objednávateľa.
  4. Súčasťou prijatia objednávky podľa odseku 3.2 bude aj Zhotoviteľom stanovený harmonogram s návrhom termínov realizácie natáčania. Presný dátum výroby jednotlivého AVD určí Objednávateľ z harmonogramu predloženého Zhotoviteľom.
  5. Zhotoviteľ je povinný v lehote troch (3) pracovných dní po výrobe AVD, zaslať jeho kópiu Objednávateľovi, ktorý má päť (5) pracovných dní na kontrolu AVD a vznesenie prípadných pripomienok. V prípade, ak bude mať Objednávateľ k AVD výhrady, oznámi ich Zhotoviteľovi, ktorý je povinný AVD prepracovať podľa výhrad Objednávateľa do dvoch (2) pracovných dní odo dňa doručenia výhrad a opätovne doručiť AVD Objednávateľovi na kontrolu. V prípade, ak Objednávateľ oznámi Zhotoviteľovi, že k AVD nemá výhrady, považuje sa AVD za zhotovené. Prevzatie zhotoveného jednotlivého AVD bude uskutočnené na základe písomného preberacieho protokolu, v množstve a v kvalite podľa odseku 1.3 a Prílohy číslo 3, ktorý bude podpísaný kontaktnými osobami uvedenými v záhlaví Zmluvy.
  6. Zmluvné strany sa dohodli, že pre účely výroby a odsúhlasenia každého jednotlivého AVD budú používať mailovú komunikáciu prostredníctvom mailových adries uvedených v záhlaví Zmluvy, ak sa nedohodnú inak a ak nedôjde k zmene na strane ktorejkoľvek zo Zmluvných strán. Takúto zmenu je Zmluvná strana povinná bezodkladne oznámiť druhej zo Zmluvných strán akýmkoľvek dostupným spôsobom. Takéto oznámenie je následne povinná bezodkladne doplniť formou písomného doporučeného listu adresovaného druhej zo Zmluvných strán.
  7. Objednávateľ sa zaväzuje poskytnúť Zhotoviteľovi potrebnú súčinnosť a zaplatiť Zhotoviteľovi za dodané AVD dohodnutú odmenu.
  8. Zmluvné strany sa dohodli, že z dôvodu iniciácie vytvorenia predmetu Zmluvy, jeho financovania a koncepčného zabezpečenia je Objednávateľ vo vzťahu k AVD výrobcom originálu audiovizuálneho diela podľa § 84 Autorského zákona, a preto mu prináleží výkon autorských práv k audiovizuálnemu dielu podľa § 86 Autorského zákona, predovšetkým:

1. vykonáva majetkového práva autorov k AVD;
2. má výhradnú licenciu v neobmedzenom rozsahu na celý čas trvania majetkových práv na použitie AVD alebo ich časti v znení pôvodom, dabovanom alebo doplnenom o titulky, a to s možnosťou udelenia sublicencie alebo postúpenia licencie.
   1. Zmluvné strany sa dohodli, že z dôvodu iniciácie vytvorenia predmetu Zmluvy, jeho financovania a koncepčného zabezpečenia je Objednávateľ vo vzťahu k AVD výrobcom audiovizuálneho záznamu podľa § 116 Autorského zákona, a preto mu prináleží výkon práv k audiovizuálnemu záznamu podľa § 118 Autorského zákona, predovšetkým:
3. Má právo použiť AVD a právo udeliť súhlas na jeho použitie;
4. AVD je možné použiť len so súhlasom Objednávateľa, pričom použitím AVD sa pre účely tohto odseku rozumie vyhotovenie:
   1. vyhotovenie rozmnoženiny AVD;
   2. verejné rozširovanie originálu AVD alebo jeho rozmnoženiny
      1. prevodom vlastníckeho práva;
      2. nájmom;
      3. vypožičaním;
   3. technické predvedenie AVD;
   4. vysielanie AVD;
   5. sprístupňovanie AVD verejnosti;

**Článok IV.**

**Cena a platobné podmienky**

* 1. Celková cena za výrobu AVD je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, ktorou sa vykonáva zákon o cenách v platnej mene a vyplýva z ponuky predloženej Zhotoviteľom, a to vo výške       EUR bez DPH, t. j.       EUR s DPH.
  2. Odmena podľa predchádzajúceho odseku je konečná a sú v nej zahrnuté všetky náklady Zhotoviteľa, najmä náklady vzniknuté pri výrobe alebo poskytovaní súčinnosti s výrobou AVD a vysporiadaním autorských práv a/alebo práv súvisiacich s autorským právom a pod. Cena za výrobu jedného AVD je uvedená v **Prílohe číslo 1** tejto Zmluvy, ktorá je jej neoddeliteľnou súčasťou.
  3. Objednávateľ neposkytuje preddavok ani zálohovú platbu.
  4. Odmenu uhradí Objednávateľ na základe faktúry vystavenej Zhotoviteľom. Faktúra musí obsahovať všetky náležitosti v zmysle platných právnych predpisov SR a súčasťou faktúry musí byť aj kópia objednávky a preberacieho protokolu, ktorým došlo k objednaniu a prevzatiu fakturovaného AVD Objednávateľom. Splatnosť faktúry je 30 kalendárnych dní. Ak faktúra nebude obsahovať náležitosti podľa Zmluvy alebo v nej nebudú správne uvedené údaje, je Objednávateľ oprávnený vrátiť ju v lehote splatnosti od jej doručenia Zhotoviteľovi s uvedením chýbajúcich náležitostí alebo nesprávnych údajov. V takomto prípade sa preruší priebeh lehoty splatnosti a nová lehota splatnosti začne plynúť doručením opravenej faktúry Objednávateľovi. Po túto dobu nie je Objednávateľ v omeškaní a Zhotoviteľ nemá nárok na úrok z omeškania.
  5. Úhrada jednotlivých faktúr sa uskutoční formou bezhotovostného prevodu, bez zálohovej platby. Platba sa považuje za uhradenú momentom odpísania peňažných prostriedkov z účtu Objednávateľa.
  6. Zhotoviteľ berie na vedomie, že jednotlivé platby Objednávateľa môžu byť uhradené bezhotovostným platobným stykom z iného účtu Objednávateľa zriadeného pre Národný projekt, ktorý môže byť odlišný od účtu uvedenom v záhlaví tejto Zmluvy. Objednávateľ po uzavretí Zmluvy oznámi Zhotoviteľovi číslo účtu Národného projektu, ktorého sa týka predmet Zmluvy a z ktorého môžu byť hradené záväzky Objednávateľa.

**Článok V.**

**Trvanie Zmluvy**

* 1. Zmluva sa uzatvára na dobu určitú, a to odo dňa nadobudnutia účinnosti do 31. decembra 2018 alebo do vyčerpania zmluvnej ceny uvedenej v odseku 4.1 Zmluvy, podľa toho, ktorá udalosť nastane skôr.
  2. Zmluva zaniká:

1. uplynutím času, na ktorý bola uzatvorená,
2. vyčerpaním celkovej zmluvnej ceny uvedenej v odseku 4.1,
3. písomnou dohodou Zmluvných strán,
4. výpoveďou,
5. odstúpením od Zmluvy.
   1. Zmluvu je možné ukončiť aj výpoveďou bez udania dôvodu. Výpovedná doba je jeden mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená.
   2. Každá Zmluvná strana je oprávnená okamžite odstúpiť od Zmluvy v prípade podstatného alebo opakovaného porušenia záväzkov vyplývajúcich zo Zmluvy druhou Zmluvnou stranou. Odstúpenie je účinné dňom doručenia písomného odstúpenia od Zmluvy druhej Zmluvnej strane. Odstúpenie od Zmluvy sa považuje za doručené aj v prípade, ak adresát odmietne písomnosť prevziať, alebo ju neprevezme v odbernej lehote na pošte, prípadne ak písomnosť nebolo možné doručiť z dôvodu „adresát neznámy“, pričom písomnosť bola zasielaná na adresu uvedenú v tejto Zmluve alebo neskôr písomne oznámenú Zmluvnou stranou, a to dňom, kedy sa písomnosť vráti odosielateľovi.
   3. Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo výsledok administratívnej finančnej kontroly verejného obstarávania vykonanej zo strany Sprostredkovateľského orgánu/Riadiaceho orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ je tiež oprávnený písomne odstúpiť od Zmluvy v prípade, ak Objednávateľ obdrží správu z kontroly verejného obstarávania (výsledkom ktorého bolo uzatvorenie Zmluvy), ktorou príslušný kontrolný orgán neschválil predmetné verejné obstarávanie.
   4. Za podstatné porušenie Zmluvy zo strany Zhotoviteľa sa považuje predovšetkým opakované nedodržanie Zmluvných lehôt pre jeho jednotlivé plnenia, alebo porušenie mlčanlivosti podľa odseku 6.2.
   5. Za podstatné porušenie Zmluvy zo strany Objednávateľa sa považuje, ak bude Objednávateľ v omeškaní s úhradou faktúry o viac ako 60 dní, alebo ak poruší povinnosť podľa odseku 6.2.

**Článok VI.**

**Osobitné dojednania**

* 1. V prípade, ak Zhotoviteľ nevyrobí AVD v požadovanom termíne, Objednávateľ má nárok na zaplatenie zmluvnej pokuty až do výšky dvojnásobku odmeny za vytvorenie jedného AVD. Zmluvnú pokutu si Objednávateľ uplatní písomnou výzvou. Zaplatením zmluvnej pokuty nie je dotknutý nárok na náhradu škody. Objednávateľ nemá nárok na zaplatenie zmluvnej pokuty, ak omeškanie Zhotoviteľa bolo spôsobené neposkytnutím súčinnosti zo strany Objednávateľa. Zaplatením zmluvnej pokuty nie je dotknutý nárok Objednávateľa na náhradu škody.
  2. Zmluvné strany sú povinné zachovávať mlčanlivosť vo vzťahu k všetkým informáciám získaným od druhej Zmluvnej strany v súvislosti s podpisom a plnením Zmluvy, ak tieto informácie nie sú verejne prístupné a ak je z ich povahy možno rozumne usudzovať, že druhá Zmluvná strana má záujem na ich utajení, pričom nezáleží na forme, v ktorej boli také informácie získané. Povinnosť zachovávať mlčanlivosť platí aj po skončení Rámcovej dohody.
  3. Povinnosť mlčanlivosti podľa odseku 6.2 Zmluvy neplatí pre prípady, kedy je sprístupnenie určitých informácií vyžadované právnymi predpismi, či orgánmi verejnej moci alebo kedy ide o informácie výslovne schválené poskytujúcou Zmluvnou stranou pre ich uverejnenie v reklamných materiáloch.
  4. Zmluvné strany berú na vedomie, že predmet Zmluvy bude financovaný z prostriedkov Európskych štrukturálny a investičných fondov. Zhotoviteľ a jeho subdodávatelia sú povinní strpieť výkon kontroly, auditu kedykoľvek počas platnosti a účinnosti Zmluvy, a to oprávnenými osobami v zmysle Všeobecných zmluvných podmienok k Zmluve o poskytnutí nenávratného finančného príspevku (ďalej len „**NFP**“) uzavretého medzi poskytovateľom NFP a Objednávateľom ako prijímateľom NFP a poskytnúť im všetku potrebnú súčinnosť.

**Článok VII.**

**Konflikt záujmov**

* 1. Zhotoviteľ podpisom Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem verejného obstarávateľa ,Objednávateľa. V prípade, ak Objednávateľ zistí, a to aj dodatočne počas platnosti Zmluvy, že v procese verejného obstarávania došlo ku konfliktu záujmov, Objednávateľ je oprávnený okamžite odstúpiť od Zmluvy a má nárok na zaplatenie zmluvnej pokuty až do výšky celkového plnenia zmluvy. Zmluvnú pokutu je Zhotoviteľ povinný zaplatiť do 15 dní odo dňa doručenia výzvy na zaplatenie zmluvnej pokuty. Odstúpením od zmluvy nie je dotknutý nárok na zaplatenie zmluvnej pokuty. Zaplatením zmluvnej pokuty nie je dotknutý nárok Objednávateľa na náhradu škody.

**Článok VIII.**

**Záverečné ustanovenia**

* 1. Zmluva nadobúda platnosť dňom jej podpisu Zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv.
  2. Zmluvné strany podpisom Zmluvy berú na vedomie skutočnosť, že Zmluva je povinne zverejňovanou zmluvou podľa príslušných právnych predpisov, a to § 5a zákona číslo 211/2000 Z. z. o slobodnom prístupe k informáciám a § 47a zákona číslo 40/1964 Zb. Občiansky zákonník.
  3. Zmluva sa vyhotovuje v troch rovnopisoch, dva rovnopisy sú určené pre Objednávateľa a jeden rovnopis je určený pre Zhotoviteľa.
  4. Akékoľvek zmeny a doplnky k Zmluve je možné uskutočniť len vzájomnou dohodou Zmluvných strán formou písomného a očíslovaného dodatku k Zmluve.
  5. Zmluvné strany sa dohodli, že prípadné spory budú riešiť vyjednávaním s cieľom dosiahnuť dohodu o vyriešení sporu. V prípade, že sa dohoda nedosiahne v lehote 15 dní od termínu prvého rokovania, môže ktorákoľvek Zmluvná strana podať návrh (žalobu) na súd.
  6. V prípade, ak sa akékoľvek ustanovenie Zmluvy stane neplatným v dôsledku jeho rozporu s platným poriadkom, resp. novou právnou úpravou počas trvania zmluvného vzťahu, nespôsobí to neplatnosť celej Zmluvy. Zmluvné strany sa pre tento prípad zaväzujú nahradiť neplatné ustanovenie novým platným ustanovením tak, aby zostal zachovaný obsah, zámer a účel sledovaný Zmluvou.
  7. Vzťahy osobitne neupravené Zmluvou alebo jednotlivými objednávkami sa riadia ustanoveniami Obchodného zákonníka, Autorského zákona a ostatných príslušných právnych predpisov.
  8. Zmluvné strany podpisom Zmluvy vyhlasujú, že v zmysle ustanovenia § 13 Zákona o ochrane osobných údajov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.
  9. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných okolností.
  10. Neoddeliteľnú súčasť tejto rámcovej dohody je:
* Príloha č. 1 – Podrobná špecifikácia ceny (Návrh uchádzača na plnenie kritéria)
* Príloha č. 2 – Výpis z Obchodného registra SR / Živnostenského registra SR alebo iného profesijného registra Zhotoviteľa
* Príloha č. 3 – Podrobná špecifikácia predmetu zmluvy

Za Objednávateľa: Za Zhotoviteľa:

V Bratislave dňa ...................... V       dňa

---------------------------------------------------------- ----------------------------------------------------------

**Slovenská inovačná a energetická agentúra**

Ing. Alexandra Velická, PhD.

generálna riaditeľka